Bernt-Erik Sæther

Bernt-Erik Sæther (født 29. juni 1955) er en norsk populasjonsøkolog. Han er professor i zoologi og leder av Senter for biodiversitetsdynamikk ved NTNU.

Sæther tok doktorgrad (dr.philos.) ved Universitetet i Trondheim i 1986. Etter mange år som forsker ved Norsk institutt for naturforskning ble han i 1996 utnevnt til professor ved Institutt for biologi (NTNU). Sæther er bl.a. medlem av Det Kongelige Norske Videnskabers Selskab og Det Norske Videnskaps-Akademi.

Sæthers forskning faller innenfor populasjonsøkologi med hovedvekt på modelleringen av stokastiske økologiske prosesser, bevaringsbiologi, økologisk klimaeffektforskning, livshistorieevolusjon og naturlig seleksjon i ville bestander. Sæther har publisert over 200 artikler (deriblant seks i Science og fire i Nature), er sitert mer enn 6500 ganger og har en h-indeks på 45 (per 2013).

Han mottok Det europeiske forskningsråds prestisjefylte «ERC Advanced Grant» for prosjektet Stochastic Population Biology in a Fluctuating Environment, det innebar 2 millioner euro for perioden 1. mai 2011 til 30. april 2016.

I 2013 ble han sammen med matematikeren Steinar Engen tildelt Norges forskningsråds pris for fremragende forskning, for deres «tverrfaglige og internasjonalt fremragende forskningsinnsats innenfor modellering av biologiske prosesser i tid og rom»forskningsradet.no Forskningsrådets priser 2013 

I 2015 mottok han, sammen med Engen og Russel Lande (professor II ved Institutt for biologi (NTNU)), The Wildlife Societys Publication Award 2015, for beste artikkel innen forskning på villdyrliv («wildlife»). Artikkelen «Evolutionary Consequences of Nonselective Harvesting in Density-Dependent Populations» ble publisert i The American Naturalist, 2014, vol. 184, no. 6. 

 Publikasjoner 
 Bøker:


 Tidsskriftartikler som er sitert mer enn 200 ganger:




 Referanser 

 Eksterne lenker 
 Ansattside ved NTNU


Kategori:Professorer ved NTNU
Kategori:Norske biologiprofessorer
Kategori:Medlemmer av Det Kongelige Norske Videnskabers Selskab
Kategori:Medlemmer av Det Norske Videnskaps-Akademi
Kategori:Prisen for fremragende forskning
Kategori:Fødsler i 1955
Kategori:ERC-stipend
Kategori:Personer knyttet til Norsk institutt for naturforskning